
asupra propunerii legislative privind BIBLIA în versuri pentru elevi (Pl.x  97/2009)

1. În baza prevederilor art. 95 din Regulamentul Camerei Deputaţilor, republicat, cu adresa nr. Pl.x 97 din 11 februarie 2009, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă privind BIBLIA în versuri pentru elevi.

Pentru întocmirea raportului, Comisia a analizat avizul negativ primit de la Comisia juridică, de disciplină şi imunităţi, avizul negativ al Consiliului Legislativ şi Punctul de vedere negativ al Guvernului.


Propunerea legislativă are ca obiect de reglementare introducerea în programa şcolară a textelor Evangheliilor după Matei, Marcu, Luca, Ioan şi a Faptelor apostolilor, în varianta versificată, precum şi asigurarea gratuită a manualului pentru elevii claselor II – VIII, de către statul român, prin Ministerul Educaţiei, Cercetării şi Inovării, începând cu anul şcolar 2009 – 2010.

2. În funcţie de obiectul şi conţinutul său, propunerea legislativă face parte din categoria legilor ordinare, potrivit prevederilor art. 73 din Constituţia României, republicată.

3. La lucrările Comisiei au fost prezenţi 23 deputaţi, din totalul de 31 de membri ai Comisiei. 

4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative au participat ca invitaţi: doamna Oana Adriana Badea – secretar de stat în cadrul Ministerului Educaţiei, Cercetării şi Inovării; domnul Adrian Lemeni – secretar de stat în cadrul Ministerului Culturii, Cultelor şi Patrimoniului Naţional. 

5. Potrivit prevederilor art. 75 alin. (1) din Constituţia României, republicată, şi ale art.92  alin.(9) din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins această propunere legislativă în şedinţa din 9 februarie 2009.

În urma dezbaterii, în şedinţa din 25 februarie 2009, Comisia a propus, cu unanimitatea voturilor celor prezenţi, respingerea propunerii legislative, din următoarele motive:


- conţinutul propunerii legislative aduce atingere normelor constituţionale referitoare la libertatea gândirii şi a opiniilor, precum şi la libertatea credinţelor religioase, întrucât elevii care au alte convingeri religioase nu pot fi obligaţi să înveţe Evangheliile după Matei, Marcu, Luca, Ioan şi Faptele apostolilor, care sunt considerate texte sacre numai în religia creştină;

- adresându-se numai cultului ortodox, propunerea legislativă constituie o discriminare faţă de toate celelalte culte religioase recunoscute în România;

- în programa învăţământului preuniversitar este inclusă o oră de religie, în care este studiată Biblia, dar şi învăţătura celorlalte credinţe religioase recunoscute în România, apărând discutabilă introducerea unei noi ore de religie, în care să se studieze doar părţi din Biblie, în varianta versificată;


- actuala legislaţie care reglementează organizarea şi funcţionarea sistemului de învăţământ, la decizia fiecărei unităţi de învăţământ în parte, permite introducerea în curriculă a unor discipline opţionale, manualele pentru acestea nefiind finanţate de către Ministerul Educaţiei, Cercetării şi Inovării; manualul care ar cuprinde cele patru Evanghelii şi Faptele apostolilor are statut de material auxiliar didactic, motiv pentru care, conform legii, nu poate fi subvenţionat de minister. 

ANEXĂ

I. Amendamente admise

	Nr.
crt.
	Text

propunere legislativă
	Text propus de Comisie

(autorul amendamentului)
	Motivare 

	1.
	Titlul Legii: Lege privind BIBLIA în versuri pentru elevi 

	Titlul Legii: 
	

	2.
	Art. 1 – (1) Începând cu anul şcolar 2009 – 2010, Ministerul Educaţiei, Cercetării şi Tineretului va asigura, gratuit, pentru elevii din clasele II – VII, un manual care cuprinde Evangheliile după Matei, Marcu, Luca şi Ioan, precum şi Faptele apostolilor, adaptate în versuri.
       (2) Manualul este menit să faciliteze însuşirea de către elevi a eticii şi moralei creştine.

       (3) Manualul cuprinde cele cinci cărţi ale Noului Testament, enumerate la alin. (1), care înglobează esenţa creştinismului. 

       (4) Manualul păstrează conţinutul fiecărui paragraf, fiind modificată numai forma, prin adaptarea în versuri. 

       (5) Manualul este o lucrare beletristică, fără însemne şi simboluri, respectând libertatea de conştiinţă a elevilor. 

       (6) Manualul nu interpretează Cuvântul lui Dumnezeu, ci îl transmite în versuri, fără să facă apologia oricărei orientări religioase. 
	
	

	3.
	Art. 2 – Manualul este o lucrare menită să completeze orele de religie predate în şcoală, asigurând o memorie uşoară prin prisma şi ritmul versurilor. 
	
	

	4.
	Art. 3 – Manualul este realizat pe format A4, pe trei coloane, având 230 pagini şi un cost de cel mult 10 lei/bucata. 
	
	


- prevederile propunerii legislative nu întrunesc condiţiile tehnicii legislative impuse de Legea nr. 24/2000 privind normele de tehnică legislativă pentru elaborarea actelor normative, republicată, Consiliul Legislativ avizând negativ propunerea. 

